b'\n_START_ARTICLE_\nAr\xc4\x97jas\n_START_SECTION_\nKultas\n_START_PARAGRAPH_\nAr\xc4\x97jas buvo garbinamas daugiausia Trakijoje. Nors poezijoje ir mituose Ar\xc4\x97jas da\xc5\xbenai minimas ir yra svarbus, jo kultas buvo menkai i\xc5\xa1pl\xc4\x97totas. Netgi tada, kai jis buvo labai gerbiamas d\xc4\x97l to, kad buvo \xc4\xaftrauktas \xc4\xaf kit\xc5\xb3 diev\xc5\xb3 tarp\xc4\x85, jis netur\xc4\x97jo savo \xc5\xa1ventyklos, o dalinosi T\xc4\x97b\xc5\xb3 \xc5\xa1ventykla su Afrodite._NEWLINE_Ar\xc4\x97jas Enialijus buvo kartais naudojamas kaip Ar\xc4\x97jo epitetas. \xc4\xaedomiausia, kad Mik\xc4\x97nuose lentel\xc4\x97se minimas dievas Enialijas, o ar\xc4\x97jas yra tik da\xc5\xbenai pasitaikantis daiktavardis, rei\xc5\xa1kiantis \xe2\x80\x9ekar\xc4\x85\xe2\x80\x9c. Ilgainiui Enialijas buvo pa\xc5\xbeemintas iki didvyrio statuso (minimas Iliadoje), o Ar\xc4\x97jas paauk\xc5\xa1tintas iki dievo. Enialijas i\xc5\xa1liko tik kaip kulto tradicijos vardas keliuose aspektuose, daugiausia pastebimas vyri\xc5\xa1kumo priesaikos ceremonijoje At\xc4\x97nuose.'